
Gwybodaeth i Gleifion a Gofalwyr



Eich arhosiad yn yr ysbyty a chynllunio eich ymadawiad
Pan fydd pobl yn yr ysbyty, gallant golli rhywfaint o'u hannibyniaeth. Yn ystod eich arhosiad yma, rydym yn eich annog i wneud cymaint ag y gallwch eich hun a byddwn yn eich helpu i ddychwelyd i'ch preswylfa arferol cyn gynted â phosib mewn modd diogel. 
Yn y rhan fwyaf o achosion, mae'n well gadael yr ysbyty cyn gynted â phosib fel y gallwch barhau i wella yn amgylchiadau diogel a chyfarwydd eich cartref. 
Paratoi i fynd adref
· Cludiant - Bydd angen i chi drefnu eich cludiant eich hun pan fyddwch yn cael eich rhyddhau. Mae cludiant ysbyty ar gyfer y rhai hynny ag angen meddygol sy'n bodloni meini prawf penodol iawn. 
· Bydd angen i chi wneud yn siŵr bod gennych ddillad awyr agored ac allweddi eich tŷ, a dylech hefyd ystyried a oes angen troi'r gwres ymlaen, neu a oes unrhyw fwyd gennych gartref. 
Os oes gennych unrhyw bryderon, siaradwch ag aelod o staff. 

Sut byddwn yn eich helpu i fynd adref
Bydd llawer o bobl wahanol yn eich asesu yn ystod eich arhosiad yma, megis nyrsys, meddygon a therapyddion. Byddwch yn cyfrannu at gynllunio eich gofal a chytuno arno, fel y gallwch ystyried yr hyn y bydd ei angen arnoch i fod yn barod i adael. 
· Byddwn yn ceisio cwrdd â chi o fewn un diwrnod i'ch arhosiad yn yr ysbyty. 
· Byddwn yn trafod eich cynllun gofal ac unrhyw ymchwiliadau a thriniaeth â chi a'ch teulu. 
· Byddwn yn gweithio gyda chi i asesu eich anghenion ac yn gwneud trefniadau ar gyfer unrhyw gymorth neu offer y bydd eu hangen arnoch pan fyddwch yn gadael yr ysbyty. Efallai y byddwn yn gofyn i'ch teulu eich cefnogi yn y tymor byr os nad oes llawer o opsiynau gofal. Os na fydd hyn yn digwydd, siaradwch ag aelod o staff.
 
Sut gallwch helpu eich hun i fynd adref
· Darparwch eich dillad nos, eich dillad dydd, eich esgidiau addas a'ch pethau ymolchi eich hun yn ystod eich amser yn yr ysbyty. 
· Fe'ch anogir i wisgo dillad dydd a bod mor brysur â phosib yn ystod y dydd. 
· Dylech ddod â'ch sbectol, eich dannedd gosod a'ch cymhorthion clyw, os ydych yn meddu ar y rhain, a’u defnyddio.  
· Cyfrannwch at eich gofal a'ch triniaeth arfaethedig ar y cyd â’r meddygon, y nyrsys a'r therapyddion. 
· Cymerwch ran lawn wrth gynllunio eich ymadawiad eich hun, ochr yn ochr â pherthynas, gofalwr neu ffrind. 
· Amlygwch unrhyw bryderon penodol a all eich atal rhag gadael yr ysbyty, neu oedi’r broses. 
· Trefnwch gludiant ar gyfer cyn 10am ar eich dyddiad rhyddhau arfaethedig. 
Meddyginiaeth
Os ydych yn dod â meddyginiaeth i'r ysbyty, caiff ei hadolygu gan y fferyllydd. Os ydych wedi dechrau cymryd meddyginiaeth newydd, byddwch yn cael cyflenwad i fynd ag ef adref. Yna bydd eich meddyg teulu'n rhagnodi rhagor, yn ôl yr angen. 
Esbonnir eich meddyginiaeth i chi. Bydd cyfarwyddiadau ysgrifenedig ar y deunydd pacio hefyd a bydd aelod o staff yn darparu unrhyw wybodaeth ychwanegol. 

Eich diwrnod rhyddhau
Ar y diwrnod, byddwn yn ceisio eich rhyddhau erbyn 10am. 
· Os na allwch adael ar yr amser hwn, efallai y gofynnir i chi aros yn y lolfa ryddhau, gan ddibynnu ar eich anghenion meddygol. 

· A wnewch chi drefnu i'ch teulu/gofalwr/ffrind fynd ag unrhyw fagiau dros ben adref ar y diwrnod cyn i chi gael eich rhyddhau. 

· Anfonir gwybodaeth at eich meddyg teulu am eich amser yn yr ysbyty a bydd yn derbyn manylion am unrhyw feddyginiaethau newydd, yn ôl yr angen. 

· Trafodir unrhyw apwyntiadau dilynol, megis atgyfeiriadau i glinigau cleifion allanol neu ragor o ymchwiliadau, â chi cyn i chi adael.  

Cymorth ar ôl dychwelyd adref
Asesir eich anghenion parhaus orau ar ôl i chi ddychwelyd adref. Os byddwch chi a’ch tîm yn yr ysbyty yn cytuno bod angen rhagor o help arnoch, byddwch yn derbyn gwybodaeth am y math o gymorth y gall fod ei angen arnoch. 
Gallai'r canlynol roi cymorth i chi gartref: 
· Teulu a ffrindiau
· Y sector gwirfoddol, neu
· Y Gwasanaethau Iechyd a Gofal Cymdeithasol
Ydych chi'n ofalwr? 
Rhestrir isod wasanaethau i'ch cefnogi gyda gwybodaeth, cyngor a chymorth pan fyddwch yn gofalu am aelod o'ch teulu neu ffrind. Gwasanaeth Gofalwyr Castell-nedd Port Talbot 
Ffôn: 01639 642277 
E-bost:  Information@nptcarers.org.uk 

www.nptcarers.co.uk  


Canolfan Gofalwyr Abertawe 

Rhif ffôn: 01792 653344 

E-bost: admin@swanseacarerscentre.org.uk 

www.swanseacarerscentre.org.uk 



Gwasanaeth Gofalwyr Ifanc YMCA Abertawe
Rhif ffôn: 07946 348878 
E-bost: egija@ymcaswansea.org.uk 
www.ymcaswansea.org.uk  

Gwasanaeth Ieuenctid Teuluoedd yn Gyntaf Cyngor CNPT (Cymorth i Ofalwyr Ifanc) 
Rhif ffôn: 01639 686803
E-bost: spoc@npt.gov.uk  
www.npt.gov.uk/19228 

